27 കോടി രൂപകൊവിഡ് കാലത്ത് ഏറ്റവുമധികം സഹായം ചെയ്തത് അസിം പ്രേംജി കൊവിഡ് കാലത്ത് ഏറ്റവും കൂടുതല് സംഭാവന നല്കിയത് ആരാണെന്നുള്ള കണക്കുകള് നോക്കിയാല് 2021 സാമ്ബത്തിക വര്ഷത്തില് ഐ ടി ഭീമന്മാരായ വിപ്രോലിമിറ്റഡിന്റെ സ്ഥാപകനും എക്സിക്യൂട്ടീവ് ചെയര്മാനും മാനേജിങ് ഡയറക്ടറുമായിരുന്ന അസിം പ്രേംജി ദിവസം തോറും നല്കിയ സംഭാവന തുക 27 കോടി രൂപയെന്നാണ് കണക്കുകള് വ്യക്തമാക്കുന്നത്. എഡല്ഗിവ് ഹുരൂണ് ഇന്ത്യയാണ് 2021വര്ഷത്തെ മനുഷ്യ സ്നേഹികളുടെ പട്ടിക പുറത്തുവിട്ടിട്ടുള്ളത്. 40 വയസില് താഴെയുള്ളവര് ഈ പട്ടികയിലേക്ക് കൂടുതലായി എത്തുന്നത് പ്രശംസനീയമെന്നാണ് ഈ വര്ഷത്തെ പട്ടിക വിലയിരുത്തി ഹുരൂണ് ഇന്ത്യയുടെ മാനേജിംഗ് ഡയറക്ടറും പട്ടികയുടെ പ്രധാന ഗവേഷകനുമായ അനസ് റഹ്മാന് ജുനൈദ് പറയുന്നത്.രാജ്യത്ത് ഏറ്റവുമധികം സഹായം ചെയ്ത മനുഷ്യ സ്നേഹികളുടെ പട്ടികയിലെ സ്ഥാനം നിലനിര്ത്താനായി അസിം പ്രേംജി ചെലവിട്ടത് 9713 കോടി രൂപയാണ്. അതേസമയം സമൂഹത്തിനെ സഹായിക്കുകയെന്ന ലക്ഷ്യത്തോടെ സംഭാവന നല്കിയ മനുഷ്യസ്നേഹികളുടെ പട്ടികയില് അസിം പ്രേംജി ഒന്നാം സ്ഥാനത്താണുള്ളത്. എച്ച് സി എല്ലിന്റെ ശിവ് നാടാരാണ് ഈ പട്ടികയില് രണ്ടാം സ്ഥാനത്തുള്ളത്. മഹാമാരി കാലഘട്ടത്തില് 1263 കോടി രൂപയാണ് ശിവ് നാടാന് സംഭാവന നല്കിയത്. രാജ്യത്തെ തന്നെ ഏറ്റവും സമ്ബന്നനായ മുകേഷ് അംബാനി 577 കോടി രൂപ സംഭാവന ചെയ്ത് ഈ പട്ടികയില് മൂന്നാം സ്ഥാനത്തുണ്ട്.കുമാര് മംഗളം ബിര്ലയാണ് നാലാം സ്ഥാനത്തുള്ളത്. രാജ്യത്തെ രണ്ടാമത്തെ സമ്ബന്നനായ ഗൌതം അദാനിക്ക് ഈ പട്ടികയില് എട്ടാം സ്ഥാനമാണുള്ളത്. ഇന്ഫോസിസ് ചെയര്മാനായ നന്ദന് നിലേകനിക്ക് അഞ്ചാം സ്ഥാനമാണ് നേടാനായത്. വിദ്യാഭ്യാസം, ചികിത്സ തുടങ്ങിയ മേഖലയിലേക്കാണ് ഇത്തരത്തിലുള്ള സംഭാവനകളില് ഏറിയ പങ്കും എത്തിയിട്ടുള്ളതെന്നാണ് കണക്കുകള് വ്യക്തമാക്കുന്നത്.